### Beslutningstema

Det skal besluttes, om der skal meddeles dispensation til opsætning af afskærmning samt placering af garage.

### Sagsfremstilling

Forvaltningen har modtaget ansøgning om dispensation til placering af garage samt opsætning af afskærmning på ovennævnte adresse, matr. nr. 1090, Kåre Christoffersen, Rømø.

Ejendommen er omfattet af lokalplan nr. 701 for [adresse], hvori det i § 5.3, bestemmes at garager og udhuse m.v. må placeres højst 5 meter fra beboelseshuset. Derudover bestemmes der i § 5.4, beboelsesbygninger skal placeres mindst 10 meter fra skel mod nabo, vej og sti. Småbygninger, garager og udhuse kan placeres indtil 5 meter fra skel mod nabo, vej og sti, såfremt de ikke er tækket med strå.

Derudover står der i § 7.2, at hegn i skel må kun opføres som levende hegn. Levende hegn må kun etableres med planter, der hører naturligt til i området.

Der søges om dispensation fra lokalplanen, da ejer ønsker at placere garagen med integreret skur ca. 14 meter fra beboelseshuset. Den ønskede garage med integreret skur måler ca. 6 x 6 m, 36 m2. Jf. § 5.2, må hvert beboelseshus maksimalt opføres med et samlet bruttoareal på 150 m2. Garage/carport/udhus må samlet maksimalt være 35 m2, mens småbygninger skal være under 10 m2. Garagen kræver yderligere en dispensation i forhold til en overskridelse af arealet med ca. 1 m2.

Bygningen har et samlet areal på 93 m2, hvoraf de 4 m2 er et indbygget udhus, derudovee er der et overdækket areal på 24 m2.

Derudover søges der om dispensation til at opsætte en midlertidig afskærmning i form af træskærme mod Skovskaden 12 og [adresse] 7.

Princippet i lokalplanens bestemmelser er, at der skal ændres så lidt som muligt i det eksisterende landskab, da det er landskabet, der danner grundlag for sommerhusområdets kvalitet. Det vurderes, at en dispensation kan være med til at danne præcedens og påvirke områdets visuelle karakter. Opsætning af fast hegn vil gå ind og ændre områdets udtryk, landskabet og helheden i området.

### Lovgrundlag

Planloven

### Indstilling Fagchefen for Plan og Udvikling indstiller,

|  |  |
| --- | --- |
| at | der meddeles afslag på ansøgningen om dispensation til placering af garage og opsætning af afskærmning, og |
| at | der meddeles afslag på dispensation til forøget størrelse på garage/udhus. |

### Beslutning

Indstillingen godkendt.